ลุ้นเลือกตั้งสหรัฐ! เริ่มเปิดหีบนับคะแนน 7 โมงเช้า วันนี้!
ลุ้นเลือกตั้งสหรัฐ! เริ่มเปิดหีบนับคะแนน 7 โมงเช้า วันนี้!
ลุ้นเลือกตั้งสหรัฐ! เริ่มเปิดหีบนับคะแนน 7 โมงเช้า วันนี้!
4 พ.ย. 2563

การเลือกตั้งประธานาธิบดีสหรัฐได้เริ่มขึ้นแล้วตั้งแต่วานนี้ (3 พ.ย.63) ตามเวลาประเทศไทย และเนื่องจากสหรัฐฯ เป็นประเทศขนาดใหญ่ และใช้โซนเวลาแตกต่างกัน จึงทำให้แต่ละรัฐมีเวลาเปิดหีบและปิดหีบเลือกตั้งไม่เหมือนกัน
โดยต่อไปนี้ เป็นรายละเอียดเวลาการปิดหีบและเริ่มนับคะแนนเลือกตั้งในแต่ละรัฐ โดยอิงเวลามาตรฐานฝั่งตะวันออกของสหรัฐ (EST) และแสดงตัวเลขคณะผู้เลือกตั้ง (Electoral Votes) ในแต่ละรัฐ ซึ่งผู้ชนะการเลือกตั้งประธานาธิบดีจะต้องได้รับคะแนนเสียงจากคณะผู้เลือกตั้งไม่ต่ำกว่า 270 เสียง จากทั้งหมด 538 เสียง
 
จับตา 6 รัฐชี้ขาดผลเลือกตั้ง
แม้ผลการสำรวจของทุกสำนักต่างระบุตรงกันว่า นายโจ ไบเดน ผู้สมัครชิงตำแหน่งประธานาธิบดีสหรัฐจากพรรคเดโมแครต จะคว้าชัยชนะ ในการเลือกตั้งครั้งนี้ แต่คะแนนเสียงจากผู้ที่ยังไม่ได้ตัดสินใจ และคะแนนเสียงจาก Swing State หรือ Battleground State ซึ่งเป็นรัฐที่ไม่ใช่ฐานเสียงของทั้งพรรคเดโมแครตและรีพับลิกัน อาจเป็นปัจจัยชี้ขาดผลการเลือกตั้งครั้งนี้
ทั้งนี้ 6 รัฐที่อยู่ในกลุ่ม Swing State ได้แก่ แอริโซนา ฟลอริดา มิชิแกน นอร์ทแคโรไลนา เพนซิลเวเนีย และวิสคอนซิน โดยทั้ง 6 รัฐดังกล่าวมีจำนวนคณะผู้เลือกตั้ง (Electoral Votes) รวมกันมากถึง 101 เสียง ขณะที่ผู้ที่ชนะการเลือกตั้งประธานาธิบดีจะต้องได้รับคะแนนเสียงจากคณะผู้เลือกตั้งไม่ต่ำกว่า 270 เสียง จากทั้งหมด 538 เสียง